CELEX: 32016D2322
Language: el
Date: 2016-12-19 00:00:00
Title: Εκτελεστική απόφαση (ΕΕ) 2016/2322 της Επιτροπής, της 19ης Δεκεμβρίου 2016, σχετικά με τον μορφότυπο της δήλωσης ολοκλήρωσης ανακύκλωσης πλοίου που απαιτείται βάσει του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων (Κείμενο που παρουσιάζει ενδιαφέρον για τον ΕΟΧ )

20.12.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 345/117
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/2322 ΤΗΣ ΕΠΙΤΡΟΠΉΣ
      της 19ης Δεκεμβρίου 2016
      σχετικά με τον μορφότυπο της δήλωσης ολοκλήρωσης ανακύκλωσης πλοίου που απαιτείται βάσει του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για την ανακύκλωση πλοίων και την τροποποίηση του κανονισμού (ΕΚ) αριθ. 1013/2006 και της οδηγίας 2009/16/ΕΚ (1), και ιδίως το άρθρο 13 παράγραφος 3 στοιχείο β),
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 1257/2013 καθορίζει απαιτήσεις για τις εταιρείες ανακύκλωσης πλοίων, τις μονάδες ανακύκλωσης πλοίων και τους φορείς εκμετάλλευσης μονάδων ανακύκλωσης πλοίων σχετικά με την ανακύκλωση πλοίων που φέρουν τη σημαία κράτους μέλους της Ένωσης.
               
            
                  (2)
               
               
                  Σύμφωνα με το άρθρο 13 παράγραφος 2 στοιχείο γ) του κανονισμού (ΕΕ) αριθ. 1257/2013, ο φορέας εκμετάλλευσης μιας μονάδας ανακύκλωσης πλοίων οφείλει να διαβιβάζει δήλωση ολοκλήρωσης στην υπηρεσία που εξέδωσε το πιστοποιητικό καταλληλότητας του πλοίου προς ανακύκλωση, εντός 14 ημερών από την ημερομηνία πλήρους ή μερικής ανακύκλωσης σύμφωνα με το σχέδιο ανακύκλωσης πλοίου. Ο μορφότυπος της δήλωσης ολοκλήρωσης πρέπει να συμφωνεί με το προσάρτημα 7 της Διεθνούς σύμβασης για την ασφαλή και φιλική προς το περιβάλλον ανακύκλωση πλοίων, που συνήφθη στο Χονγκ Κονγκ στις 15 Μαΐου 2009 («σύμβαση του Χονγκ Κονγκ»).
               
            
                  (3)
               
               
                  Σύμφωνα με το άρθρο 3 παράγραφος 6 του κανονισμού (ΕΕ) αριθ. 1257/2013, ως «ανακύκλωση πλοίων» νοείται η δραστηριότητα πλήρους ή μερικής διάλυσης ενός πλοίου. Ως εκ τούτου, απαιτείται δήλωση ολοκλήρωσης της ανακύκλωσης σε περίπτωση μερικής διάλυσης. Ο μορφότυπος της δήλωσης ολοκλήρωσης αφορά μία μοναδική μονάδα ανακύκλωσης πλοίων. Εάν η διάλυση ενός πλοίου πραγματοποιείται σε πολλές διαφορετικές μονάδες, απαιτείται χωριστή δήλωση ολοκλήρωσης από κάθε μονάδα που συμμετέχει στη διαδικασία.
               
            
                  (4)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του κανονισμού ανακύκλωσης πλοίων που συστάθηκε δυνάμει του άρθρου 25 του κανονισμού (ΕΕ) αριθ. 1257/2013,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Οι δηλώσεις ολοκλήρωσης ανακύκλωσης πλοίου που απαιτούνται δυνάμει του άρθρου 13 παράγραφος 2 στοιχείο γ) του κανονισμού (ΕΕ) αριθ. 1257/2013 συμφωνούν με τον μορφότυπο που παρατίθεται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
      
         Βρυξέλλες, 19 Δεκεμβρίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 330 της 10.12.2013, σ. 1.
      
         ΠΑΡΑΡΤΗΜΑ
         
            
         Κείμενο της εικόνας
         
            ΔΗΛΩΣΗ ΟΛΟΚΛΗΡΩΣΗΣ ΑΝΑΚΥΚΛΩΣΗΣ ΠΛΟΙΟΥ
            δυνάμει του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων
            Το παρόν αποτελεί τη δήλωση ολοκλήρωσης ανακύκλωσης του πλοίου
            (όνομα του πλοίου κατά την παραλαβή του για ανακύκλωση/κατά τη διαγραφή του από το νηολόγιο)
            Στοιχεία του πλοίου κατά την παραλαβή του για ανακύκλωση
            Διακριτικός αριθμός ή χαρακτήρες
            Λιμένας νηολόγησης
            Ολική χωρητικότητα
            Αριθμός ΔΝΟ
            Ονοματεπώνυμο και διεύθυνση του πλοιοκτήτη
            Αριθμός αναγνώρισης καταχωρημένου στον ΔΝΟ ιδιοκτήτη
            Αριθμός αναγνώρισης εταιρείας στον ΔΝΟ
            Ημερομηνία κατασκευής
            ΜΕ ΤΟ ΠΑΡΟΝ ΒΕΒΑΙΩΝΕΤΑΙ ΟΤΙ:
            Το πλοίο ανακυκλώθηκε σύμφωνα με το σχέδιο ανακύκλωσης πλοίου και με τον κανονισμό (ΕΕ) αριθ. 1257/2013, στη μονάδα:
            (ονομασία και τοποθεσία της εξουσιοδοτημένης μονάδας ανακύκλωσης πλοίων)
            και ότι η ανακύκλωση του πλοίου σύμφωνα με τον κανονισμό (ΕΕ) αριθ. 1257/2013 ολοκληρώθηκε στις:
            (ηη/μμ/εεεε)
            (ημ/νία ολοκλήρωσης)
            Εκδόθηκε στον / στη / στο
            (τόπος έκδοσης της δήλωσης ολοκλήρωσης)
            στις (ηη/μμ/εεεε)
            (ημ/νία έκδοσης)
            (υπογραφή του φορέα εκμετάλλευσης ή του εξουσιοδοτημένου αντιπροσώπου της μονάδας ανακύκλωσης πλοίων)